title: Enez Vihan
text: An Enez Vihan, pe Enez Bihen, eo enez vrasañ un enezeg er-maez da Sant-Yagu-an-Enez, a-dal da Aod an Emrodez, e departamant Aodoù-an-Arvor, e Bro Sant-Maloù. Ébihens a vez graet anezhi e galleg.
  A-hervez e vije bet gronnet gant ar mor 10 000 vloaz zo. Meur a savadur a voe savet warni : ur forn-holen ha tiez gant ar Goriosolited, un tour-ged gant Vauban... E-kerz abati Sant-Yagu e oa betek an Dispac'h bras, hag ur chapel o doa savet ar venec'h eno. En deiz a hiziv eo prevez an enez en he fezh. Bez' e c'haller he gweladenniñ memes tra, o tremen war droad dre ar roudour a zeu war wel etre an aod hag an enez pa vez mare tre.
  
  Inizi Breizh
  Inizi Bro-Sant-Maloù